Իհարկե, կարելի է ասել՝ մենք եվրոպական երկրներից ենք օրինակ վերցնում, բայց Եվրոպայում, դիցուք՝ Մեծ Բրիտանիայում, ֆունտ ստերլինգի բոլոր բանկնոտների ճիշտ կողմում, ինչպեսեւ պետք է լինի, միայն թագուհին է: Ֆրանսիայում, Իսպանիայում, Իտալիայում պատահել է մշակութային գործիչների պատկերեն, բայց ոչ միայն նրանց: Թերեւս միայն Գերմանիան է, որ Երկրորդ աշխարհամարտից հետո վարվել է ինչպես ներկայիս Հայաստանը՝ բոլոր թղթադրամների վրա պատկերվել են մշակութային-գիտական գործիչներ, ընդ որում՝ ոչ առանձնապես հայտնի: Բայց դրա պատճառը տրիվիալ էր՝ որեւէ կերպ չհիշեցնել Գերմանիայի պատմության, պետականությունների մասին, որպեսզի ֆաշիզմի մասին հուշերն էլ չթարմանան: Անգամ Գյոթե կամ Բեթհովեն չեն պատկերել, թերեւս, որպեսզի Գերմանիայի իմպերիալ ուժի եւ շուքի հետ ասոցիացիա չստեղծվի: